Afroamericani
Afroamericani sive Americani nigricolores (vulgo African Americans, black Americans) sunt incolae Civitatum Foederatarum quorum maiores in Africa Subsahariana orti sunt. Plerumque homines nigricolores significat, quorum maiores ante Bellum Civile Americanum in Africa capti sunt et in Americam servi invecti sunt. Vocabulum etiam aliquando advenas recentiores eorumque progeniem comprehendit. Afroamericani sunt secundus a maximo grege ethnica in Civitatibus Foederatis, post albicolores; secundum aestimationem census Civitatum Foederatarum, anno 2012 homines se nigricolores vel Afroamericanos declarantes 13.1 centesimas numeri incolarum rei publicae componebant.